Source: http://poradne.rodinka.sk/post2489.html
Timestamp: 2017-06-25 19:07:16+00:00

Document:
Nárok na dovolenku počas PN | JUDr. Soňa Glezgo (Právna poradňa) | ARCHÍV | poradne.rodinka.sk
RSS kanály - Nové príspevkyRSS kanály - Všetky fóraRSS kanály - Všetky témyRSS kanály - Všetky príspevkyRSS kanály - PrílohyRSS kanály - Fórum JUDr. Soňa Glezgo (Právna poradňa)RSS kanály - Téma Nárok na dovolenku počas PN
Nárok na dovolenku počas PN
od Miriamm » Štv 06.Mar. 2008 12:27 Dobrý deň.
od 8.11.2007 som na PN (kôli rizikovému tehotenstu) Nástup na materskú dovolenku budem mať 14.5.2008. Pred tým však na cca 2 týždne nastúpim do práce. Odovzdať agendu a vyčerpad dovolenku z roku 2007. Chcela by som sa spýtat či mi vzniká nárok na dovolenku za rok 2008 počas doby kedy som na PN (teda zhruba od 1.1.2008 do 15.4.2008)
Mzdárka mi povedala že pravdepodobne nie pretože som od začiatku roka este nepracovala. Ze by bola situácia iná ak by som napríklad prvé tri mesiace roka pracovala a až potom bola na PN. v takom prípade by som vraj mala automatiky nárok na dovolenku aj ked som PN)
Viem že počas čerpania materskej dovolenky mám nárok na klasickú dovolenku. Môže nastat teda situácia že dovolenku za obdobie (1.1.2008 až 15.4.2008) mi síce priznajú ale až po skončení materskej dovolenky. Alebo mi na nu nevznikne nárok vôbec.
Príspevky: 16Registrovaný: Pon 13.Aug. 2007 13:21
od JUDr. Soňa Glezgo » Pon 17.Mar. 2008 18:52 Dobrý deň.
Pre vznik nároku na dovolenku za kalendárny rok (celý) sa vyžaduje súčasné splnenie dvoch podmienok, a to nepretržité trvanie pracovného pomeru po celý kalendárny rok k tomu istému zamestnávateľovi a výkon práce aspoň 60 dní v kalendárnom roku.Podmienka odpracovania 60 dní v kalendárnom roku musí byť splnená v každom kalendárnom roku bez ohľadu na to, ako dlho pracovný pomer trvá.
Zákonník práce v ustanovení § 144 pozitívne vymenúva, ktorý čas sa na pracovnoprávne účely považuje za výkon práce: § 144 ods. 3, 4 ZP(3)Ako výkon práce sa posudzuje čas,a) keď zamestnanec nepracuje pre prekážky v práci s výnimkou času pracovného voľna poskytnutého na žiadosť zamestnanca, ak sa vopred dohodlo jeho nadpracovanie, a času, po ktorý bola práca prerušená pre nepriaznivé poveternostné vplyvy, b) dovolenky, c) keď si zamestnanec vyberá náhradné voľno za prácu nadčas alebo za prácu vo sviatok, d) keď zamestnanec nepracuje preto, že je sviatok, za ktorý mu patrí náhrada mzdy alebo za ktorý sa mu jeho mesačná mzda nekráti, e) ktorý mladistvý zamestnanec strávi pri odbornej príprave v rámci systému teoretickej alebo praktickej prípravy. (4) Na účely dovolenky sa posudzuje čas zameškaný pre dôležité osobné prekážky v práci, ktoré sa uvádzajú v § 141 ods. 2 ako výkon práce. Ostatné dôležité osobné prekážky v práci sa na účely dovolenky neposudzujú ako výkon práce. Čas materskej dovolenky a rodičovskej dovolenky podľa § 166 ods. 1 a čas práceneschopnosti vzniknutý v dôsledku pracovného úrazu alebo choroby z povolania, za ktoré zamestnávateľ zodpovedá, sa posudzuje ako výkon práce.§ 141 ods. 2 ZPZamestnávateľ je povinný poskytnúť zamestnancovi pracovné voľno z týchto dôvodov a v tomto rozsahu: a) vyšetrenie alebo ošetrenie zamestnanca v zdravotníckom zariadení1. pracovné voľno s náhradou mzdy sa poskytne na nevyhnutne potrebný čas, najviac na sedem dní v kalendárnom roku, ak vyšetrenie alebo ošetrenie nebolo možné vykonať mimo pracovného času,2. ďalšie pracovné voľno bez náhrady mzdy sa poskytne na nevyhnutne potrebný čas, ak vyšetrenie alebo ošetrenie nebolo možné vykonať mimo pracovného času,3. pracovné voľno s náhradou mzdy sa poskytne na nevyhnutne potrebný čas na preventívne lekárske prehliadky súvisiace s tehotenstvom, ak vyšetrenie alebo ošetrenie nebolo možné vykonať mimo pracovného času, b) narodenie dieťaťa manželke zamestnanca; pracovné voľno s náhradou mzdy sa poskytne na nevyhnutne potrebný čas na prevoz manželky do zdravotníckeho zariadenia a späť, c) sprevádzanie1. rodinného príslušníka do zdravotníckeho zariadenia na vyšetrenie alebo ošetrenie pri náhlom ochorení alebo úraze a na vopred určené vyšetrenie, ošetrenie alebo liečenie; pracovné voľno s náhradou mzdy sa poskytne len jednému z rodinných príslušníkov na nevyhnutne potrebný čas, najviac na sedem dní v kalendárnom roku, ak bolo sprevádzanie nevyhnutné a uvedené úkony nebolo možné vykonať mimo pracovného času,2. zdravotne postihnutého dieťaťa do zariadenia sociálnej starostlivosti alebo špeciálnej školy; pracovné voľno s náhradou mzdy sa poskytne len jednému z rodinných príslušníkov na nevyhnutne potrebný čas, najviac na desať dní v kalendárnom roku, d) úmrtie rodinného príslušníka1. pracovné voľno s náhradou mzdy na dva dni pri úmrtí manžela alebo dieťaťa a na ďalší deň na účasť na pohrebe týchto osôb,2. pracovné voľno s náhradou mzdy na jeden deň na účasť na pohrebe rodiča a súrodenca zamestnanca, rodiča a súrodenca jeho manžela, ako aj manžela súrodenca zamestnanca a na ďalší deň, ak zamestnanec obstaráva pohreb týchto osôb,3. pracovné voľno s náhradou mzdy na nevyhnutne potrebný čas, najviac na jeden deň, na účasť na pohrebe prarodiča alebo vnuka zamestnanca, alebo prarodiča jeho manžela, alebo inej osoby, ktorá síce nepatrí k uvedeným príbuzným, ale žila so zamestnancom v čase úmrtia v domácnosti, a na ďalší deň, ak zamestnanec obstaráva pohreb týchto osôb, e) svadba; pracovné voľno s náhradou mzdy sa poskytne na jeden deň na účasť na vlastnej svadbe a pracovné voľno bez náhrady mzdy sa poskytne na účasť na svadbe dieťaťa a rodiča zamestnanca, f) znemožnenie cesty do zamestnania z poveternostných dôvodov individuálnym dopravným prostriedkom, ktorý používa zamestnanec so zdravotným postihnutím; pracovné voľno s náhradou mzdy sa poskytne na nevyhnutne potrebný čas, najviac na jeden deň, g) nepredvídané prerušenie premávky alebo meškanie pravidelnej verejnej dopravy; pracovné voľno bez náhrady mzdy sa poskytne na nevyhnutne potrebný čas, ak nemohol zamestnanec dosiahnuť miesto pracoviska iným primeraným spôsobom, h) presťahovanie zamestnanca, ktorý má vlastné bytové zariadenie; pracovné voľno bez náhrady mzdy sa poskytne na nevyhnutne potrebný čas, najviac na jeden deň pri sťahovaní v tej istej obci a pri sťahovaní do inej obce najviac na dva dni; ak ide o sťahovanie v záujme zamestnávateľa, poskytne sa pracovné voľno s náhradou mzdy, i) vyhľadanie nového miesta pred skončením pracovného pomeru; pracovné voľno bez náhrady mzdy sa poskytne na nevyhnutne potrebný čas, najviac na jeden poldeň v týždni počas zodpovedajúcej výpovednej doby; v rovnakom rozsahu sa poskytne pracovné voľno s náhradou mzdy pri skončení pracovného pomeru výpoveďou danou zamestnávateľom alebo dohodou z dôvodov uvedených v § 63 ods. 1 písm. a) až c); pracovné voľno možno so súhlasom zamestnávateľa zlučovať. Ako vyplýva aj z uvedeného, za odpracovaný čas sa bude považovať čas práceneschopnosti len v prípade, kedy bola táto vzniknutá v dôsledku pracovného úrazu alebo choroby z povolania, za ktoré zamestnávateľ zodpovedá (§ 144 ods. 4 ZP).
V prípade, že nevznikne nárok na dovolenku za kalendárny rok, môže vzniknúť nárok na dovolenku za odpracované dni podľa ust. § 105 ZP
§ 105 ZP	Zamestnancovi, ktorému nevznikol nárok na dovolenku za kalendárny rok ani na jej pomernú časť, pretože nevykonával v kalendárnom roku u toho istého zamestnávateľa prácu aspoň 60 dní, patrí dovolenka za odpracované dni v dĺžke jednej dvanástiny dovolenky za kalendárny rok za každých 21 odpracovaných dní v príslušnom kalendárnom roku.
Vzhľadom na to, že za dobu na materskej dovolenke Vám nárok na dovolenku za kalendárny rok vznikne, môžete si ju vyčerpať po skončení materskej dovolenky, alebo až po skončení rodičovskej dovolenky, čo sa ukazuje ako praktickejšie ( predĺži to dobu doba s dieťaťom)

References: § 144
 § 144
 § 141
 § 166
 § 63
 § 105

§ 105